CELEX: 32021R0980
Language: et
Date: 2021-06-17 00:00:00
Title: Komisjoni rakendusmäärus (EL) 2021/980, 17. juuni 2021, millega muudetakse rakendusmäärust (EL) 2019/661 seoses nõuetega fluorosüsivesinike turulelaskmise kvootide elektroonilises registris registreeritavale teabele (EMPs kohaldatav tekst)

18.6.2021   
               
               
                  ET
               
               
                  Euroopa Liidu Teataja
               
               
                  L 216/133
               
            
         KOMISJONI RAKENDUSMÄÄRUS (EL) 2021/980,
         17. juuni 2021,
         millega muudetakse rakendusmäärust (EL) 2019/661 seoses nõuetega fluorosüsivesinike turulelaskmise kvootide elektroonilises registris registreeritavale teabele
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 16. aprilli 2014. aasta määrust (EL) nr 517/2014 fluoritud kasvuhoonegaaside kohta ja määruse (EÜ) nr 842/2006 kehtetuks tunnistamise kohta, (1) eriti selle artikli 17 lõiget 2,
         ning arvestades järgmist:
         
                     (1)
                  
                  
                     Komisjoni rakendusmääruses (EL) 2019/661 (2) on sätestatud nõuded ettevõtjatele, kelle registreerimine määruse (EL) nr 517/2014 artikli 17 lõike 1 kohaselt loodud registris on kohustuslik.
                  
               
                     (2)
                  
                  
                     Rakendusmääruse (EL) 2019/661 kohaselt peavad liidus asutatud ettevõtjad esitama komisjonile registrisse kandmiseks oma ettevõtja registreerimis- ja identifitseerimisnumbri (EORI), kui see on asjakohane. Väljaspool liitu asutatud ettevõtjad, kes on volitanud ainuesindaja määruse (EL) nr 517/2014 artikli 16 lõike 5 tähenduses, peavad selle teabe esitama üksnes oma ainuesindaja kohta. Üht ainuesindajat võib volitada rohkem kui üks väljaspool liitu asutatud ettevõtja. Seega ei vasta sellise ainuesindaja EORI number tingimata ühele väljaspool liitu asutatud ettevõtjale.
                  
               
                     (3)
                  
                  
                     Kooskõlas määruse (EL) nr 517/2014 artikli 17 lõikega 4 on registrile teavitamise eesmärgil juurdepääs riiklikel pädevatel asutustel, sealhulgas tolliasutustel.
                  
               
                     (4)
                  
                  
                     Määruses (EL) nr 517/2014 sätestatud turulelaskmise piirangute ja keeldude täitmise tagamisel peab tolliasutustel olema võimalik identifitseerida kõnealuse määruse kohaselt fluorosüsivesinikke turule laskvad ettevõtjad EORI numbrite abil. Eelkõige võib see hõlbustada digitaalsete vahendite abil tehtavat tollikontrolli. Ettevõtjat on võimalik identifitseerida, kui selle ettevõtja EORI number on registris olemas. Seepärast on vaja nõuda, et väljaspool liitu asutatud ettevõtjad, kes on volitanud ainuesindaja, esitaksid omaenda EORI numbri. Nõue, et need ettevõtjad peavad esitama oma ainuesindaja EORI numbri, tuleks välja jätta, sest see on üleliigne.
                  
               
                     (5)
                  
                  
                     Seepärast tuleks rakendusmäärust (EL) 2019/661 vastavalt muuta.
                  
               
                     (6)
                  
                  
                     Käesoleva määrusega ettenähtud meetmed on kooskõlas määruse (EL) nr 517/2014 artikli 24 lõike 1 kohaselt asutatud komitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Rakendusmääruse (EL) 2019/661 artikli 3 lõiget 2 muudetakse järgmiselt.
            
                        1)
                     
                     
                        Punkt b asendatakse järgmisega:
                        
                                    „b)
                                 
                                 
                                    lõike 1 punktides d ja i loetletud teave, kuid üksnes ainuesindaja, mitte ettevõtja kohta;“;
                                 
                              
                  
                        2)
                     
                     
                        lisatakse alapunkt g:
                        
                                    „g)
                                 
                                 
                                    ettevõtja EORI number, kui see on asjakohane.“
                                 
                              
                  
         
            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 17. juuni 2021
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 150, 20.5.2014, lk 195.
         
            (2)  Komisjoni 25. aprilli 2019. aasta rakendusmäärus (EL) 2019/661, millega tagatakse fluorosüsivesinike turulelaskmise kvootide elektroonilise registri sujuv toimimine (ELT L 112, 26.4.2019, lk 11).